  Майя Бывальцева Быдӟым Атыкай ожлэсь историзэ эскерись, публицист Николай Кузнецов ивортодэтъя «Удмуртия» агентстволы Подольскысь Россилэн Обороная министерствоезлэн архивысьтыз берло куинь толэзьёсы шедьтэм туспуктэмъёсты но ужкагазъёсты сётӥз. Соос улосчиосмылэсь ожмаськон но ожгар удысын ужан сюрессэс возьмато. Учётно-послужной картазы но ожгар сюрессы: ку армие басьтэмын, кыӵе интыосын со служить кариз но мукет со выллем. Соос воксё печатать каремын ӧвӧл нокытын но, нокин но соосты ожгарчиосты сямен ӧз утча Николай Кузнецов, Быдӟым Атыкай ожлэсь историзэ эскерисьБодалёв Михаил Григорьевич — удмурт, вордӥськемын Ува ёросысь Ува-Тукля гуртын 1911-тӥ арын 11-тӥ куарусёнэ. 1941-тӥ арысь коньывуонысен Лымшор, Дон, Сталинград, Степной, 2-тӥ Украин фронтъёсын обороная лэсьтӥськонын ужаз. Трос кун данъетъёсын пусъемын, соос пӧлын Горд Кизили орденэн, Орден Отечественной войны 1-тӥ но 2-тӥ степенен. Николай Кузнецовлэн верамезъя, удмуртъёс пӧлысь со гинэ инженер-полковник ним басьтӥз. Быдӟым Атыкай ож бере улӥз но ужаз Москваын. Бодалёв Михаил Григорьевич 5 фото Фадеев Иван Фадеевич — удмурт, вордӥськемын Татарстанын. Граждан оже пыриськиз, 1941-тӥ арысен — Ленинград фронтын. 1943-тӥ арын «За оборону Ленинграда» медален пусъемын. Быдӟым Атыкай ож азьын но со бере Ижкарын улӥз. Фадеев Иван Фадеевич 2 фото «Фадеев сярысь тодо вал, со Трокай Борисовен но тодмо вал, Кузебай Гердэз со тодэ вал, Ашальчи Окиен ӵош Казаньын дышетскиз рабфакын. Но со фронтэ ветлӥз шуыса (уг тодо ни — ред.). Со участник гражданской войны, карточкаяз гожтэмын, со Колчакен но, Петлюраен но ожмаськонэ пыриськемын шуыса. Собере со по военной службе мынэ-мынэ… Ну, бадӟым службаез ӧвӧл солэн. Финансистэ дышетске со. Собере (ож йылпумъяськем бере —ред.) бертэ со Иже, Ижын ик кулэ, сое нокин но уг утча ни», — вера Николай Кузнецов. Тырышкин Георгий Григорьевич — ӟуч, вордӥськемын Ижкарын. Нырысетӥосыз пӧлын Ижысь комсомолецъёслэн ротаязы пыриз. Граждан оже пыриськиз. Тырышкин Георгий Григорьевич 3 фото «Тырышкин «Быдӟым Атыкай — ред.) ожъёсы ӧз пыриськы, угось граждан ожын сӧсырмиз со. Но ожгар службая пӧртэм-пӧртэм… начальник базы, то мар, тӥни озьы. Непосредственно ожъёсы со ӧз пыриськы, прифронтовой полосаын вал. Собере сое заводын возизы, по линии министерства обороны ик со пенсия но басьтӥз, полковник звание басьтӥз», — валэктӥз Быдӟым Атыкай ожлэсь историзэ эскерись. Ватсалом, архивъёсысь шедьтэм ужкагазъёсъя Николай Кузнецовлэн Быдӟым Атыкай ожлы, Удмуртиысь ожгарчиослы сӥзем 4 книгаез поттӥз ни: «Славы воинской творцы» (2005), «Воинская слава Удмуртии» (2009), «Великой славы светлая память» (2012), «Спасители Отечества» (2015). Кузнецовлэн эшшо одӥг книгалы материалъёсыз люкамын ни. «Дауръёсы улэпесь удмуртъёс» бичетэ Быдӟым Атыкай оже пыриськем 1 сюрс 330 удмурт ожгарчиос но соослэн 1 сюрс 100 туспуктэмъёссы пыртэмын. 696 бамен книгалэн макетэз но дась ни, но сое поттыны коньдон ӧвӧл. Николай Кузнецовлэн верамезъя, 1 сюрс экземплярен печатлан понна 250 сюрс манет кулэ. Тегъёс: Мерлык Ижкар Удмуртия история БыдӟымАтыкайож ож  